**ΟΔΗΓΟΣ ΠΑΡΑΚΟΛΟΥΘΗΣΗΣ & ΕΛΕΓΧΟΥ ΟΙΚΟΝΟΜΙΚΩΝ ΔΡΑΣΤΗΡΙΟΤΗΤΩΝ ΕΡΕΥΝΗΤΙΚΩΝ ΦΟΡΕΩΝ**

# ΣΚΟΠΟΣ

Σκοπός του παρόντος υποστηρικτικού υλικού είναι η παροχή οδηγιών στους Δικαιούχους των προσκλήσεων 031 «ΔΡΑΣΗ ΣΤΡΑΤΗΓΙΚΗΣ ΑΝΑΠΤΥΞΗΣ ΕΡΕΥΝΗΤΙΚΩΝ ΚΑΙ ΤΕΧΝΟΛΟΓΙΚΩΝ ΦΟΡΕΩΝ (ΚΡΗΠΙΣ ΙΙ)» και 039‐088 «ΕΝΙΣΧΥΣΗ ΤΩΝ ΥΠΟΔΟΜΩΝ ΕΡΕΥΝΑΣ

ΚΑΙ ΚΑΙΝΟΤΟΜΙΑΣ» (Α και Β ΚΥΚΛΟΣ), προκειμένου να είναι εφικτός ο έλεγχος της τήρησης του Ειδικού Όρου των Αποφάσεων ένταξης των Πράξεων αναφορικά με τις υποχρεώσεις που απορρέουν από το με Α.Π. 49939/ΕΥΚΕ 1942/13.05.2016 έγγραφο της Ειδικής Υπηρεσίας Κρατικών Ενισχύσεων (ΕΥΚΕ) με Θέμα «Κρατικές Ενισχύσεις και Δημόσια χρηματοδότηση Ερευνητικών Οργανισμών – Ερευνητικών Υποδομών»1.

# ΚΕΙΜΕΝΑ ΑΝΑΦΟΡΑΣ

* «Κρατικές Ενισχύσεις και Δημόσια χρηματοδότηση Ερευνητικών Οργανισμών –

Ερευνητικών Υποδομών» (Α.Π. 49939/ΕΥΚΕ 1942/13.05.2016)

* «Ανακοίνωση της Eπιτροπής – Πλαίσιο σχετικά με τις κρατικές ενισχύσεις για την έρευνα και ανάπτυξη και την καινοτομία» (2014/ C 198/ 01/ 27.06.2014)
* «Analytical Grids on the application of State aid rules to the financing of infrastructure projects», Grid No 4: Research development and innovation (21.09.2015)

# ΠΕΡΙΓΡΑΦΗ ΚΑΝΟΝΙΣΤΙΚΟΥ ΠΛΑΙΣΙΟΥ

Όπως περιγράφεται στο Πλαίσιο σχετικά με τις κρατικές ενισχύσεις για την έρευνα και ανάπτυξη και την καινοτομία, η δημόσια χρηματοδότηση Ερευνητικού φορέα δεν αποτελεί κρατική ενίσχυση και δεν εμπίπτει στους περιορισμούς που απορρέουν από τον Κανονισμό ΕΕ 651/2014 (π.χ. μέγιστη ένταση ενίσχυσης, όριο υποχρέωσης κοινοποίησης στην ΕΕ, κριτήρια επιλεξιμότητας δαπανών) εφόσον

* το μέτρο στήριξης αφορά σε δραστηριότητες μη οικονομικής φύσης
* διασφαλίζεται η αποφυγή σταυροειδούς επιδότησης οποιασδήποτε οικονομικής δραστηριότητας που είναι πιθανό να ασκείται από το φορέα.

Εάν η δημόσια χρηματοδότηση που λαμβάνει Ερευνητικός Οργανισμός – Ερευνητική Υποδομή αφορά σε οικονομική δραστηριότητα, τότε θεωρείται ότι συνιστά κρατική ενίσχυση.

1 Σημειώνεται ότι με το παρόν δεν καλύπτεται το θέμα που αφορά στα καθαρά έσοδα που παράγονται είτε κατά τη διάρκεια είτε μετά την ολοκλήρωση της Πράξης. Για το ζήτημα του υπολογισμού των καθαρών εσόδων, πρόθεση της Υπηρεσίας μας είναι να αποτυπωθούν και να προωθηθούν στους δικαιούχους αντίστοιχες οδηγίες. Στο μεταξύ, για το θέμα των καθαρών εσόδων, οι δικαιούχοι των ανωτέρω Δράσεων παραπέμπονται στις προβλέψεις της σχετικής Πρόσκλησης: ΠΑΡΑΡΤΗΜΑ Ι: ΥΠΟΧΡΕΩΣΕΙΣ ΔΙΚΑΙΟΥΧΩΝ ‐ §3. Χρηματοδότηση Πράξης.

Στην περίπτωση που ο ίδιος φορέας ασκεί δραστηριότητες οικονομικής και μη οικονομικής φύσης, προκειμένου η δημόσια χρηματοδότηση των μη οικονομικών δραστηριοτήτων να μην θεωρηθεί κρατική ενίσχυση, πρέπει τα δύο είδη δραστηριοτήτων, καθώς και οι δαπάνες, η χρηματοδότηση και τα έσοδά τους από παροχή υπηρεσιών ή πώληση αγαθών, να διαχωρίζονται σαφώς και με λογιστική παρακολούθηση. Η έλλειψη σαφούς διαχωρισμού καθιστά το σύνολο των δραστηριοτήτων του φορέα εντός του πεδίου εφαρμογής των κανόνων για τις κρατικές ενισχύσεις.

Επισημαίνεται ότι στην περίπτωση που οι πόροι ενός Ερευνητικού φορέα χρησιμοποιούνται τόσο για οικονομικές, όσο και για μη οικονομικές δραστηριότητες, η δημόσια χρηματοδότηση του φορέα είναι δυνατόν να εξαιρεθεί από το πεδίο εφαρμογής των κανόνων για τις κρατικές ενισχύσεις, εφόσον χρηματοδοτούνται δραστηριότητες που είναι αμιγώς επικουρικές μη οικονομικών δραστηριοτήτων. Η Επιτροπή θεωρεί ότι όντως πρόκειται για την ως άνω περίπτωση όταν

* οι οικονομικές δραστηριότητες καταναλίσκουν **ακριβώς τους ίδιους πόρους** με τις

μη οικονομικές δραστηριότητες και

* η δυναμικότητα που διατίθεται κάθε έτος για τέτοιου είδους οικονομικές δραστηριότητες δεν υπερβαίνει το 20% της συνολικής ετήσιας δυναμικότητας του φορέα

Ο χαρακτηρισμός μίας δραστηριότητας ως «*μη οικονομική*» που έχει αποδοθεί με βάση την ανωτέρω πρόβλεψη, μεταβάλλεται σε «*οικονομική*», εφόσον σε κάποιο από τα έτη της περιόδου χρηματοδότησης2 διαπιστωθεί ότι υφίσταται υπέρβαση του 20% της συνολικής ετήσιας δυναμικότητας του φορέα.

# ΚΑΤΗΓΟΡΙΟΠΟΙΗΣΗ ΔΡΑΣΤΗΡΙΟΤΗΤΩΝ ΕΡΕΥΝΗΤΙΚΩΝ ΦΟΡΕΩΝ

Με βάση το κανονιστικό πλαίσιο που ισχύει για το χαρακτηρισμό της δημόσιας χρηματοδότησης ως «*κρατική ενίσχυση*», οι δραστηριότητες των Ερευνητικών Οργανισμών

* Ερευνητικών Υποδομών κατατάσσονται στις ακόλουθες κατηγορίες:

# Μη Οικονομικές δραστηριότητες

* + δραστηριότητες εκπαίδευσης για την εξασφάλιση περισσότερων και πιο ειδικευμένων ανθρώπινων πόρων

Παράδειγμα: *δημόσια εκπαίδευση*

* + ανεξάρτητη Ε&Α για περισσότερη γνώση και καλύτερη κατανόηση

Παράδειγμα: *συνεργατική Ε&Α (πραγματική συνεργασία) όπου τα συμμετέχοντα μέρη καθορίζουν από κοινού το αντικείμενο της έρευνας και ενδεχόμενη συμμετοχή επιχείρησης δεν αλλοιώνει τους στόχους του φορέα*

* + ευρεία διάχυση των ερευνητικών αποτελεσμάτων σε μη αποκλειστική και χωρίς

διακρίσεις βάση

Παράδειγμα: *διδασκαλία, βάσεις δεδομένων, δημοσιεύσεις ερευνητικών αποτελεσμάτων, λογισμικό ανοικτής πρόσβασης*

2 ή της χρονικής διάρκειας της ωφέλιμης ζωής των πάγιων που αποκτήθηκαν μέσω της χρηματοδότησης

* + δραστηριότητες μεταφοράς γνώσης, όταν συντρέχουν αθροιστικά οι ακόλουθες προϋποθέσεις:
    - οι δραστηριότητες διενεργούνται είτε από τον ερευνητικό φορέα είτε από

κοινού με άλλους τέτοιους φορείς (όχι επιχειρήσεις)

* + - το σύνολο των κερδών από τις δραστηριότητες αυτές επανεπενδύεται στις κύριες δραστηριότητες του ερευνητικού φορέα

Παράδειγμα: *άδεια εκμετάλλευσης δικαιωμάτων πνευματικής ιδιοκτησίας (IPR lisencing), δημιουργία τεχνοβλαστού (spin‐off), κινητικότητα ερευνητικού προσωπικού, επιστημονικές εκδόσεις, εφόσον τα κέρδη από τις εν λόγω δραστηριότητες επανεπενδύονται στις μη οικονομικές κύριες δραστηριότητες του οργανισμού π.χ. στη διδασκαλία.*

# Οικονομικές δραστηριότητες

* + δραστηριότητες που αφορούν στην προσφορά προϊόντων ή υπηρεσιών σε δεδομένη αγορά, όπως
    - *ενοικίαση εξοπλισμού ή εργαστηρίων σε επιχειρήσεις*
    - *παροχή υπηρεσιών σε επιχειρήσεις*
    - *εκτέλεση ερευνητικών συμβάσεων*
  + δραστηριότητες μεταφοράς γνώσης, στις οποίες τα κέρδη δεν επανεπενδύονται στις κύριες δραστηριότητες του ερευνητικού φορέα

Διευκρινίζεται ότι ως βασικό κριτήριο εξέτασης της ύπαρξης κρατικής ενίσχυσης παραμένει αυτή καθαυτή η χρηματοδοτούμενη δραστηριότητα. Εφόσον η δραστηριότητα μπορεί να υπαχθεί στις μη οικονομικές δραστηριότητες, τότε η χρηματοδότησή της μπορεί να θεωρηθεί ότι δεν ενέχει στοιχεία κρατικής ενίσχυσης, ανεξάρτητα από τα συνολικά ποσοστά δραστηριοποίησης του φορέα σε οικονομικές και μη οικονομικές δραστηριότητες, τα οποία στην περίπτωση αυτή δεν εξετάζονται.

# ΑΝΤΙΚΕΙΜΕΝΟ ΕΛΕΓΧΟΥ

Στο πλαίσιο των εξεταζόμενων προσκλήσεων, παρέχεται χρηματοδότηση σε Ερευνητικούς φορείς της χώρας με σκοπό την προώθηση των ακόλουθων μη οικονομικών δραστηριοτήτων

* + υλοποίηση έργων υψηλής ερευνητικής και επιστημονικής στάθμης για την ενίσχυση

της έρευνας και την αξιοποίηση των αποτελεσμάτων που θα προέλθουν απ’ αυτήν

(Πρόσκληση 031)

* + εκτέλεση ερευνητικού έργου παράλληλα με δραστηριότητες δικτύωσης και ενίσχυσης της πρόσβασης (Προσκλήσεις 039 & 088).

Όπως δηλώθηκε κατά τη διαδικασία ένταξης των Πράξεων, οι δικαιούχοι‐εταίροι είναι Ερευνητικοί / Τεχνολογικοί φορείς που ασκούν ως επί το πλείστον δραστηριότητες μη οικονομικής φύσης. Ως εκ τούτου η δημόσια χρηματοδότηση που χορηγείται στους φορείς των προσκλήσεων 031, 039 και 088 έχει χαρακτηριστεί ως «*μη κρατική ενίσχυση*».

Ωστόσο, οι δικαιούχοι‐εταίροι είναι υποχρεωτικό να παρακολουθούν την απασχόληση του προσωπικού και τη χρήση των πάγιων στοιχείων τους (π.χ. εγκαταστάσεις, εξοπλισμός, λογισμικό) που συγχρηματοδοτούνται στο πλαίσιο των εξεταζόμενων

Προσκλήσεων. Εφόσον από την παρακολούθηση προκύψει ότι τέτοια πάγια στοιχεία και προσωπικό αξιοποιούνται για την εκτέλεση οικονομικών δραστηριοτήτων, οι εμπλεκόμενοι φορείς θα πρέπει να παρέχουν τεκμηρίωση αναφορικά με το ποσοστό της ετήσιας δυναμικότητάς τους, η οποία διατίθεται σε οικονομικές δραστηριότητες.

Με βάση τα παραπάνω, οι Ερευνητικοί φορείς θα πρέπει να εφαρμόζουν μέτρα παρακολούθησης των δραστηριοτήτων τους προκειμένου να είναι εφικτή η επιβεβαίωση του χαρακτηρισμού της δημόσιας χρηματοδότησης που έχουν λάβει ως μη κρατικής ενίσχυσης.

# ΔΙΑΚΡΙΤΗ ΟΙΚΟΝΟΜΙΚΗ ΟΝΤΟΤΗΤΑ

Μία από τις βασικές παραμέτρους του συστήματος παρακολούθησης αποτελεί ο εντοπισμός του επιπέδου αναφοράς, δηλαδή ο προσδιορισμός κάθε διακριτής οντότητας (relevant entity) του φορέα η οποία εκτελεί οικονομικές ή/και μη οικονομικές δραστηριότητες και μπορεί να αποτελέσει διακριτό κέντρο κόστους. Με τον όρο διακριτή οικονομική οντότητα νοείται κάθε οργανωτική μονάδα του φορέα η οποία μπορεί να εκτελέσει από μόνη της την εξεταζόμενη δραστηριότητα, με την οργανωτική δομή, τα πάγια στοιχεία, τα υλικά, τον εξοπλισμό και το ανθρώπινο δυναμικό που διαθέτει. Ο καθορισμός του επιπέδου αναφοράς γίνεται με όρους λειτουργικής αυτοτέλειας και δεν εξαρτάται από την ύπαρξη διακριτής νομικής οντότητας.

Σε συμφωνία με όσα αναφέρθηκαν παραπάνω, και λόγω των περιορισμών που θέτει το ευρωπαϊκό κανονιστικό πλαίσιο, το μέγιστο αποδεκτό επίπεδο αναφοράς ορίζεται, ανάλογα με την κατηγορία του δικαιούχου, ως εξής:

|  |  |
| --- | --- |
| **ΚΑΤΗΓΟΡΙΑ ΔΙΚΑΙΟΥΧΟΥ** | **ΑΝΩΤΕΡΟ ΑΠΟΔΕΚΤΟ ΕΠΙΠΕΔΟ ΑΝΑΦΟΡΑΣ** |
| Ερευνητικά Κέντρα | Ερευνητικό Ινστιτούτο |
| Ακαδημαϊκό Ίδρυμα (ΑΕΙ, ΤΕΙ) | Τμήμα / Πανεπιστημιακό Ινστιτούτο |
| Άλλος τύπος φορέα | Κατά περίπτωση |

Εφόσον τεκμηριώνεται η λειτουργική αυτοτέλεια μικρότερων οντοτήτων (π.χ. Τομέας, Εργαστήριο), είναι δυνατή η εφαρμογή χαμηλότερου επιπέδου αναφοράς, για το οποίο οι δικαιούχοι θα έχουν αναπτύξει κατάλληλο σύστημα λογιστικής παρακολούθησης, διαχωρισμού των οικονομικών και μη οικονομικών δραστηριοτήτων και επιμερισμού της δυναμικότητας.

# ΥΠΟΧΡΕΩΣΕΙΣ ΔΙΚΑΙΟΥΧΩΝ

Σε συνέχεια όσων αναφέρθηκαν προηγουμένως, οι δικαιούχοι‐εταίροι των εξεταζόμενων προσκλήσεων, έχουν τις ακόλουθες υποχρεώσεις:

1. ΔΙΑΚΡΙΤΗ ΛΟΓΙΣΤΙΚΗ ΠΑΡΑΚΟΛΟΥΘΗΣΗ

Η λογιστική παρακολούθηση των δραστηριοτήτων των φορέων πρέπει να γίνεται σύμφωνα με τις προβλέψεις της Σχετικής Οδηγίας της Ευρωπαϊκής Επιτροπής για τη διαφάνεια των χρηματοοικονομικών σχέσεων μεταξύ των κρατών μελών και των δημοσίων επιχειρήσεων

καθώς και για τη χρηματοοικονομική διαφάνεια εντός ορισμένων επιχειρήσεων

(2006/111/EΚ/16.11.2006).

Για τη λογιστική παρακολούθηση των δραστηριοτήτων των φορέων της Γενικής Κυβέρνησης ισχύουν τα προβλεπόμενα στο Π.Δ. 54/2018, (ΦΕΚ 103/Α/13.06.2018). Μέχρι την έναρξη της εφαρμογής του συνόλου των διατάξεων του προαναφερόμενου Π.Δ., βρίσκονται σε ισχύ διατάξεις του Ν. 4270/2014 (ΦΕΚ/143/Α/28.06.2014), όπως τροποποιήθηκε με τον Ν.4569/2018 (ΦΕΚ 179/Α/ 11.10.2018 ‐ άρθρο 40, §2).

Συνοπτικά, απαιτείται διακριτή λογιστική παρακολούθηση των οικονομικών και μη οικονομικών δραστηριοτήτων των φορέων, με τήρηση διακριτών λογαριασμών όσον αφορά τον επιμερισμό του κόστους, τις πηγές χρηματοδότησης και τα παραγόμενα έσοδα από παροχή υπηρεσιών και πώληση αγαθών.

Για τη διευκόλυνση της ελεγκτικής διαδικασίας, συστήνεται η τήρηση διπλογραφικού συστήματος με χρήση Ολοκληρωμένου Πληροφοριακού Συστήματος, με ιδιαίτερους λογαριασμούς ενεργητικού και παθητικού, εσόδων και εξόδων και επιμερισμό των δαπανών σε διακριτά κέντρα κόστους. Οι ελεγχόμενοι φορείς θα πρέπει να εφαρμόζουν σύστημα παρακολούθησης που επιτρέπει σαφή διαχωρισμό κατ’ ελάχιστον για κάθε διακριτή οικονομική οντότητα η οποία ασκεί οικονομική δραστηριότητα.

1. ΕΠΙΜΕΡΙΣΜΟΣ ΔΥΝΑΜΙΚΟΤΗΤΑΣ

Η παρούσα υποχρέωση ισχύει μόνο για τις διακριτές οικονομικές οντότητες που ασκούν τόσο οικονομικές όσο και μη οικονομικές δραστηριότητες 3. Στην περίπτωση αυτή οι φορείς θα πρέπει να έχουν αναπτύξει και θέσει σε εφαρμογή σύστημα παρακολούθησης, έτσι ώστε να είναι εφικτός ο επιμερισμός της δυναμικότητάς τους σε οικονομικές και μη οικονομικές δραστηριότητες.

Με βάση τις Οδηγίες της ΕΕ, τα οικονομικά στοιχεία των Ερευνητικών φορέων δεν μπορούν να αποτελέσουν στοιχείο τεκμηρίωσης του επιμερισμού της δυναμικότητάς τους. Γι’ αυτό οι φορείς θα πρέπει να επιλέξουν από τους κοινούς, για τις δύο κατηγορίες δραστηριοτήτων, συντελεστές παραγωγής (π.χ. προσωπικό, πάγια στοιχεία), που αποδίδουν με τον πιο πιστό τρόπο το μέγεθος του παραγόμενου αποτελέσματος, και οι οποίοι θα αποτελέσουν το αντικείμενο της παρακολούθησης. Ο τρόπος παρακολούθησης της απασχόλησης του προσωπικού, της χρήσης των πάγιων στοιχείων ή άλλων δεικτών, δεν είναι αυστηρά καθορισμένος και παρέχεται η δυνατότητα στους δικαιούχους να επιλέξουν το καταλληλότερο για την περίπτωσή τους σύστημα.

Προκειμένου να ελέγχεται η αμιγώς επικουρική φύση των οικονομικών δραστηριοτήτων που αξιοποιούν συγχρηματοδοτούμενους πόρους, είναι δυνατόν να χρησιμοποιηθούν οι ακόλουθοι δείκτες

* + αριθμός ωρών απασχόλησης προσωπικού (υποχρεωτικό)
  + αριθμός ωρών λειτουργίας εξοπλισμού (προτείνεται)

3 Δεν ισχύει στην περίπτωση που ο φορέας δεν ασκεί οικονομικές δραστηριότητες ή οι οικονομικές δραστηριότητες ασκούνται από διακριτές οικονομικές οντότητες που δε συνδέονται με μη οικονομικές δραστηριότητες

* + ποσότητα ενέργειας / πρώτων υλών που καταναλώθηκαν (ενδεικτικά)
  + επιφάνεια ερευνητικών εγκαταστάσεων (ενδεικτικά)

# ΧΡΟΝΙΚΗ ΠΕΡΙΟΔΟΣ ΕΦΑΡΜΟΓΗΣ

Η κάλυψη των υποχρεώσεων που απορρέουν από το με Α.Π. 49939/ΕΥΚΕ 1942/ 13.05.2016 έγγραφο της ΕΥΚΕ αφορά, πέραν του διαστήματος υλοποίησης της Πράξης, σε όλη τη χρονική διάρκεια της ωφέλιμης ζωής του εξοπλισμού και των εγκαταστάσεων που χρηματοδοτήθηκαν στο πλαίσιο του έργου.

Πρακτικά, αυτό σημαίνει ότι η λήξη της χρονικής περιόδου στην οποία οι Ερευνητικοί φορείς οφείλουν να τηρούν τις ανωτέρω υποχρεώσεις είναι το μεταγενέστερο από τα ακόλουθα χρονικά σημεία

* + η ημερομηνία ολοκλήρωσης της Πράξης ή
  + η χρονική στιγμή στην οποία αποσβένονται πλήρως όλα τα πάγια που αποκτήθηκαν στο πλαίσιο της Πράξης

# ΕΤΗΣΙΑ ΑΝΑΦΟΡΑ

Οι φορείς για τους οποίους προκύπτει ανάγκη παρακολούθησης της δυναμικότητας (υποχρέωση 2 της προηγούμενης παραγράφου), πρέπει να υποβάλλουν **Ετήσια Αναφορά Επιμερισμού της Δυναμικότητας για κάθε μία από τις διακριτές οικονομικές οντότητες με οικονομικές και μη οικονομικές δραστηριότητες4**, όπου θα αναφέρονται κατ’ ελάχιστον οι βασικές παράμετροι του συστήματος παρακολούθησης και οι τιμές των δεικτών παρακολούθησης, προκειμένου να ελέγχεται αν υπάρχει υπέρβαση του σχετικού ορίου (20%). Υπενθυμίζεται ότι η παρακολούθηση του δείκτη «*αριθμός ωρών απασχόλησης προσωπικού*» είναι υποχρεωτική.

Η Ετήσια Αναφορά Επιμερισμού της Δυναμικότητας των Ερευνητικών φορέων θα πρέπει να υποβάλλεται το αργότερο μέχρι το τέλος Μαρτίου κάθε έτους. Ειδικά για το πρώτο έτος υποβολής, η Ετήσια Αναφορά με τα στοιχεία που αφορούν στις δραστηριότητες του έτους 2018 πρέπει να υποβληθεί μέχρι το τέλος Ιουνίου 2019. Η επιβεβαίωση της αξιόπιστης λειτουργίας του συστήματος παρακολούθησης για τον επιμερισμό της δυναμικότητας εντάσσεται στο αντικείμενο των ελέγχων που διενεργούνται από τα αρμόδια όργανα στο πλαίσιο επιτόπιων επαληθεύσεων.

# ΣΤΑΤΙΣΤΙΚΑ ΣΤΟΙΧΕΙΑ

Για λόγους στατιστικής επεξεργασίας και παρακολούθησης της υλοποίησης της Στρατηγικής Έξυπνης Εξειδίκευσης RIS3, οι εξεταζόμενοι φορείς καλούνται να συνυποβάλλουν μαζί με την Ετήσια Αναφορά Επιμερισμού της Δυναμικότητας **Ετήσιο**

4 Στην αναφορά δε θα περιλαμβάνονται στοιχεία για οικονομικές οντότητες που δε λαμβάνουν χρηματοδότηση από το ΕΠΑνΕΚ, εκτός αν οριστεί διαφορετικά

**Απολογισμό** των δραστηριοτήτων τους και της χρηματοδότησής τους, όπου θα αποτυπώνονται τα ακόλουθα στοιχεία

* συνοπτική περιγραφή των δραστηριοτήτων (οικονομικών ‐ μη οικονομικών)
* επιμερισμός των εισροών ανά οικονομική και μη οικονομική δραστηριότητα

Τα στοιχεία του ετήσιου απολογισμού θα πρέπει να δίνονται τόσο για το σύνολο του φορέα, όσο και για κάθε διακριτή οντότητα η οποία χρηματοδοτείται από το ΕΠΑνΕΚ.

# ΠΑΡΑΔΕΙΓΜΑ

Το παράδειγμα που ακολουθεί αφορά σε Ερευνητικό φορέα ο οποίος ασκεί τόσο μη οικονομικές όσο και οικονομικές δραστηριότητες. Πρόκειται για Ερευνητικό Κέντρο που διαθέτει τρία Ερευνητικά Ινστιτούτα (Β‐Δ), ένα Τεχνολογικό Πάρκο (Ε) και δραστηριοποιείται παράλληλα σε έναν Τεχνοβλαστό (Α). Στον Πίνακα που ακολουθεί αποτυπώνονται οι εισροές του φορέα για το έτος αναφοράς, ταξινομημένες ανάλογα με την κατηγορία δραστηριότητας από την οποία προέρχονται.

**ΠΙΝΑΚΑΣ ΚΑΤΑΝΟΜΗΣ ΕΤΗΣΙΩΝ ΕΙΣΡΟΩΝ ΕΡΕΥΝΗΤΙΚΟΥ ΦΟΡΕΑ ΑΝΑ ΟΙΚΟΝΟΜΙΚΗ ΟΝΤΟΤΗΤΑ (ποσά σε €)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  | **Α** | **Β** | **Γ** | **Δ** | **Ε** | **Ζ** |
|  | **ΠΕΡΙΓΡΑΦΗ ΔΡΑΣΤΗΡΙΟΤΗΤΑΣ** | **ΟΙΚΟΝΟΜΙΚΗ** | **ΜΗ ΟΙΚΟΝΟΜΙΚΗ** | **Εταιρία** | **Ερευνητικό Ινστιτούτο** | **Ερευνητικό Ινστιτούτο** | **Ερευνητικό Ινστιτούτο** | **Τεχνολογικό Πάρκο** | **Διοικητικές Υπηρεσίες5** |
| **Δ1** | Τεχνοβλαστός (spin‐off)6 |  |  | 500.000 |  |  |  |  |  |
| **Δ2** | Παροχή υπηρεσιών έρευνας μέσω χημικών αναλύσεων |  |  |  | 600.000 |  |  |  |  |
| **Δ3** | Συνεργατική Ε&Α  (πραγματική συνεργασία)7 |  |  |  | 300.000 |  |  |  |  |
| **Δ4** | Ερευνητική σύμβαση με επιχείρηση |  |  |  |  | 50.000 |  |  |  |
| **Δ5** | Συγχρηματοδοτούμενα έργα πλην κρατικών ενισχύσεων |  |  |  |  | 400.000 | 600.000 |  |  |
| **Δ6** | Συγχρηματοδοτούμενα έργα από ΕΕ (π.χ. HORIZON 2020) |  |  |  |  | 20.000 οικον  80.000 μη οικον | 450.000 |  |  |
| **Δ7** | Μη συγχρηματοδοτούμενη ανεξάρτητη έρευνα |  |  |  | 600.000 | 550.000 | 800.000 |  |  |
| **Δ8** | Εκμετάλλευση τεχνολογικού πάρκου |  |  |  |  |  |  | 150.000 |  |
| **ΣΥΝΟΛΟ ΕΙΣΡΟΩΝ** | |  |  | **500.000** | **1.500.000** | **1.100.000** | **1.850.000** | **150.000** |  |
| **ΠΟΣΟΣΤΟ ΕΙΣΡΟΩΝ ΑΠΟ ΟΙΚΟΝΟΜΙΚΕΣ ΔΡΑΣΤΗΡΙΟΤΗΤΕΣ** | |  |  | 0% | 40% | 6,4% | 0% | 100% | Δ/Α |

5 Οριζόντιες οργανωτικές μονάδες λειτουργικής υποστήριξης (π.χ. Ε.Λ.Κ.Ε.)

6 Υπό την προϋπόθεση ότι στο εταιρικό σχήμα δε συμμετέχουν επιχειρήσεις και το σύνολο των κερδών επανεπενδύεται στις κύριες μη οικονομικές δραστηριότητες του φορέα

7 Υπό την προϋπόθεση ότι το σύνολο των κερδών επανεπενδύεται στις κύριες μη οικονομικές δραστηριότητες του φορέα

8

Εφόσον τεκμηριώνεται ο σαφής διαχωρισμός των δραστηριοτήτων των οικονομικών οντοτήτων Α‐Ζ του φορέα του παραδείγματος, η υποχρέωση υποβολής Ετήσιας Αναφοράς Επιμερισμού της Δυναμικότητας περιορίζεται στις οικονομικές οντότητες Β και Γ. Με βάση τα στοιχεία που δίνονται, οι οντότητες Β και Γ είναι οι μόνες οι οποίες εμφανίζουν τόσο οικονομικές, όσο και μη οικονομικές δραστηριότητες και έχει γίνει η παραδοχή ότι και οι δύο λαμβάνουν χρηματοδότηση από το ΕΠΑνΕΚ. Ακολουθεί ενδεικτικός τρόπος για την αποτύπωση του επιμερισμού του ανθρώπινου δυναμικού μεταξύ οικονομικών και μη οικονομικών δραστηριοτήτων.

**ΠΙΝΑΚΑΣ ΕΠΙΜΕΡΙΣΜΟΥ ΔΥΝΑΜΙΚΟΤΗΤΑΣ (ποσότητες σε ανθρωποώρες)**

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  | **Β** | **Γ** |
|  | **ΠΕΡΙΓΡΑΦΗ ΔΡΑΣΤΗΡΙΟΤΗΤΑΣ** | **ΕΡΓΑ** | **ΟΙΚΟΝΟΜΙΚΗ** | **ΜΗ ΟΙΚΟΝΟΜΙΚΗ** | **Ερευνητικό Ινστιτούτο** | **Ερευνητικό Ινστιτούτο** |
| **Δ1** | Τεχνοβλαστός (spin‐off) |  |  |  |  |  |
| **Δ2** | Παροχή υπηρεσιών έρευνας μέσω χημικών αναλύσεων | ΕΡΓΟ Ι |  |  | 8.600 |  |
| ΕΡΓΟ ΙΙ |  |  | 8.600 |  |
| **Δ3** | Συνεργατική Ε&Α  (πραγματική συνεργασία) |  |  |  | 12.800 |  |
| **Δ4** | Ερευνητική σύμβαση με επιχείρηση |  |  |  |  | 1.500 |
| **Δ5** | Συγχρηματοδοτούμενα έργα πλην κρατικών ενισχύσεων | ΕΡΓΟ ΙΙΙ |  |  |  | 12.000 |
| ΕΡΓΟ ΙV |  |  |  | 8.000 |
| **Δ6** | Συγχρηματοδοτούμενα έργα από ΕΕ (π.χ. HORIZON 2020) | ΕΡΓΟ V |  |  |  | 1.000 |
| ΕΡΓΟ VI |  |  |  | 4.000 |
| **Δ7** | Μη συγχρηματοδοτούμενη κρατική έρευνα |  |  |  | 20.000 | 23.500 |
| **Δ8** | Εκμετάλλευση τεχνολογικού πάρκου |  |  |  |  |  |
| **ΣΥΝΟΛΟ ΑΝΘΡΩΠΟΠΡΟΣΠΑΘΕΙΑΣ** | |  |  |  | **50.000** | **50.000** |
| **ΠΟΣΟΣΤΟ ΑΝΘΡΩΠΟΠΡΟΣΠΑΘΕΙΑΣ ΣΕ ΟΙΚΟΝΟΜΙΚΕΣ ΔΡΑΣΤΗΡΙΟΤΗΤΕΣ** | |  |  |  | 34,4% | 5,0% |

Ο φορέας θα πρέπει να είναι σε θέση να τεκμηριώσει, εφόσον ζητηθεί, τα υποβληθέντα στοιχεία μέσα από την τήρηση συνολικών απολογιστικών φύλλων χρονοχρέωσης για κάθε εργαζόμενο. Στα φύλλα χρονοχρέωσης θα αναλύεται η ανθρωποπροσπάθεια που αναλώνεται από τον εργαζόμενο ανά έργο και δραστηριότητα, καλύπτοντας τόσο τις οικονομικές όσο και τις μη οικονομικές δραστηριότητες. Στον υπολογισμό της ανθρωποπροσπάθειας δε συμμετέχουν οι εργαζόμενοι που ασκούν οριζόντιες υποστηρικτικές δραστηριότητες (π.χ. διοικητική υποστήριξη, φύλαξη, καθαριότητα). Αντίθετα, κατά την αποτύπωση των μεγεθών του Πίνακα λαμβάνεται υπόψη η απασχόληση του έκτακτου προσωπικού στις δραστηριότητες των εξεταζόμενων οικονομικών οντοτήτων.

Με βάση τα στοιχεία του παραδείγματος, το Ινστιτούτο Γ είναι δυνατόν να εξαιρεθεί από το πεδίο εφαρμογής των κανόνων για τις κρατικές ενισχύσεις.

Δεν ισχύει το ίδιο για το Ινστιτούτο Β, από τα εξεταζόμενα στοιχεία του οποίου προκύπτει ότι πάνω από το 20% της δυναμικότητάς του (34,4%) αφορά σε οικονομικές δραστηριότητες. Επομένως, στην περίπτωση αυτή θα πρέπει να εφαρμοστούν οι προβλέψεις του σημείου Δ της Ενότητας «Δημόσια Χρηματοδότηση Ερευνητικών Υποδομών» του εγγράφου της ΕΥΚΕ (Α.Π. 49939/ΕΥΚΕ 1942/13.05.2016).